cyanic-selkie/wikianc huggingface dataset:
น้ำตาลปี๊บ
กระบวนการผลิต
กระบวนการผลิตน้ำตาลปี๊บเริ่มจากการใช้มีดปาดงวงมะพร้าว รองด้วยกระบอกที่ใส่ไม้เชื้อ เช่น ไม้พยอม เพื่อป้องกันการบูดเน่า จากนั้น นำน้ำตาลที่ได้มาเคี่ยวจนเดือด และน้ำงวดลง ยกลงจากเตา ใช้ไม้พายหรือขดลวดกระทุ้งให้น้ำตาลทำปฏิกิริยากับอากาศจนเป็นสีเหลืองนวล เร่งให้น้ำตาลแห้งและแข็งตัวเร็วขึ้น จากนั้น ถ้านำไปบรรจุใส่ปี๊บจะเรียกน้ำตาลปี๊บ ถ้าเทใส่ถ้วยตะไลหรือพิมพ์ที่มีลักษณะกลมจะเรียกน้ำตาลปึก
น้ำตาลปี๊บที่ได้จากมะพร้าวจะมีรสหวานมัน ต่างจากน้ำตาลทรายที่มีรสหวานแหลม แต่เนื่องจากน้ำตาลปี๊บที่ผลิตโดยกระบวนการดั้งเดิมมีน้ำผสมอยู่มาก จึงเยิ้มง่าย ในขณะที่ผู้บริโภคในปัจจุบันต้องการน้ำตาลปี๊บที่มีความคงตัว จึงต้องผสมน้ำตาลทรายในระหว่างการผลิต ซึ่งถ้าผสมน้ำตาลทรายมากเกินไป จะทำให้น้ำตาลปี๊บที่ได้มีรสหวานแหลมแบบน้ำตาลทราย
กูลา เมอลากา
กูลา เมอลากา (Gula melaka) เป็นน้ำตาลปี๊บชนิดหนึ่งที่ผลิตจากมะพร้าว มีความข้นและเหนียว ในภาษาอังกฤษเรียกว่า "malacca sugar" แปลตรงตัวคือ น้ำตาลมะละกา อาจจะเป็นเพราะมีจุดกำเนิดใน รัฐมะละกา, มาเลเซีย, ซึ่งในภาษามาเลย์ออกเสียงว่าเมอลากา ตามกรรมวิธีดั้งเดิม กูลาเมอลากาทำมาจากการสกัดน้ำหวานจากตาดอกของต้นมะพร้าว โดยใช้มีดตัดและใช้หม้อรองน้ำหวาน นำน้ำหวานที่ได้มาต้มจนเหนียว เทลงในกระบอกไม้ไผ่ยาว  3-5 นิ้ว lและทิ้งไว้ให้แข็งตัวเป็นทรงกระบอก  เพราะกระบวนการผลิตใช้แรงงานมาก จึงมีราคาแพงกว่าน้ำตาลทราย นิยมใช้ในขนมพื้นเมืองของเอเชียตะวันออกเฉียงใต้
โรงเรียนชัยนาทพิทยาคม
โรงเรียนชัยนาทพิทยาคม เป็นโรงเรียนมัธยมศึกษาประจำจังหวัดขนาดใหญ่  สังกัดสำนักงานเขตพื้นที่การศึกษามัธยมศึกษาเขต 5 สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่เลขที่ 55/30 ถนนลูกเสือ 1 ต. บ้านกล้วย อ. เมืองชัยนาท จ. ชัยนาท อยู่ห่างจากกรุงเทพฯ 195 กิโลเมตร
ประวัติโรงเรียน
โรงเรียนชัยนาทพิทยาคม ก่อตั้งเมื่อปี พ.ศ. 2452 โดยพระไชยนฤนาท ผู้ว่าการเมือง ร่วมกับข้าราชการ พ่อค้าและราษฏรสร้างขึ้น ณ ต. วัดปลัง ต่อมาปลายปี พ.ศ. 2455 เจ้าคุณวิเชียรปราการได้มาเป็นผู้ว่าการเมือง ได้ย้ายที่ว่าการเมืองมาตั้งที่ ต. บ้านกล้วย พ.ศ. 2456 จึงย้ายโรงเรียนโดยสร้างใหม่ ณ บริเวณสนามหญ้าด้านทิศเหนือศาลากลางจังหวัด วันที่ 3 มกราคม พ.ศ. 2457 พระอุปกรศิลปศาสตร์ ศึกษาธิการมณฑลนครสวรรค์ ได้มาเปิดโรงเรียนใช้ชื่อว่า "โรงเรียนประจำจังหวัดชัยนาท" ในปี พ.ศ. 2493 ได้เปลี่ยนชื่อเป็น โรงเรียนชัยนาท "วิชัยบำรุงราษฎร์" และในปี พ.ศ. 2499 กรมการฝึกหัดครูได้มีคำสั่งให้ยุบโรงเรียนฝึกหัดครูชัยนาท โดยมีการมอบอาคารและที่ดินให้กับโรงเรียนใช้เป็นสถานศึกษาต่อไป วันที่ 27 มิถุนายน พ.ศ. 2518 ได้ยุบรวมกับโรงเรียนสตรีชัยนาท "คณะราษฎร์บำรุง 2 " เข้าเป็นโรงเรียนเดียวกัน ตามประกาศของกระทรวงศึกษาธิการ โดยจัดโรงเรียนให้เป็นแบบสหศึกษา ใช้ชื่อว่า "โรงเรียนชัยนาทพิทยาคม" ใช้หลักสูตรมัธยมแบบประสม (ค.ม.ส.) ในปีการศึกษา 2512 ต่อมา พ.ศ. 2519 โรงเรียนชัยนาทพิทยาคมได้เข้าร่วมโครงการพัฒนาโรงเรียนมัธยมศึกษาส่วนภูมิภาค (คมภ.2 รุ่น 3)
ปัจจุบันโรงเรียนชัยนาทพิทยาคม เปิดสอนในช่วงชั้นที่ 3-4 (ระดับชั้นมัธยมศึกษาตอนต้นถึงชั้นมัธยมศึกษาตอนปลาย) ตามหลักสูตรสถานศึกษาขั้นพื้นฐาน มีพื้นที่ทั้งหมด 54 ไร่ 1 งาน 7 ตารางวา ในปีการศึกษา 2559 มีนักเรียน 3,360 คน ครู 157 คน ห้องเรียนทั้งหมด 69 ห้องเรียน จัดชั้นเรียนแบบ 12-12-12 11-11-11 โดยมีผู้อำนวยการคนปัจจุบันคือ นายชูชาติ พารีสอน
ยศทหารอุซเบกิสถาน
ตารางข้างล่างต่อไปนี้คือข้อมูลเกี่ยวกับยศทหารของกองทัพอุซเบกิสถาน โครงสร้างลำดับชั้นยศ ได้รับได้รับอิทธิพลแบบธรรมเนียมทหารจากสหภาพโซเวียต
ลูคัส หว่อง
หว่อง ยก-เฮย (เกิด 25 มกราคม พ.ศ. 2542) เป็นที่รู้จักกันดีในชื่อ ลูคัส (루카스) เป็นแร็ปเปอร์, นักร้อง และนายแบบชาวฮ่องกงเชื้อสายไทยและจีน อดีตสมาชิกของวงบอยแบนด์เกาหลีใต้เอ็นซีที หน่วยย่อยวงในประเทศจีนเวย์วี และยูนิตย่อยที่หมุนเวียนเอ็นซีทียู รวมถึงซูเปอร์กรุปซูเปอร์เอ็ม (SuperM) ในประเทศจีนเขาได้ปรากฏตัวในฐานะสมาชิกประจำฤดูกาลที่ 7 ของรายการปกิณกะยอดนิยมอย่าง คีปรันนิง
รัฐสภารัมป์
รัฐสภารัมป์ (ภาษาอังกฤษ: Rump Parliament) เป็นชื่อของรัฐสภาแห่งอังกฤษรัฐสภาหนึ่งที่เกิดจากการยึดรัฐสภายาวโดยนายพันทอมัส ไพรด์ (Thomas Pride) เมื่อวันที่ 6 ธันวาคม ค.ศ. 1648 ซึ่งเป็นรัฐสภาที่ประกอบด้วยสมาชิกที่มีเสียงข้างมากในการเป็นปฏิปักษ์ต่อการพิจารณาโทษของสมเด็จพระเจ้าชาร์ลส์ที่ 1 แห่งอังกฤษในข้อหากบฏต่อแผ่นดิน
ลูคัส หว่อง
แหล่งข้อมูลอื่น
1999
รัฐสภารัมป์
“รัมป์” ตามปกติหมายถึงส่วนบั้นท้ายของสัตว์ แต่บันทึกของการใช้ในความหมายนี้หมายถึง “เศษ” ตั้งแต่ปี ค.ศ. 1649 คำว่า “รัฐสภารัมป์” หมายถึงรัฐสภาที่หลงเหลือจากรัฐสภาพที่ถูกต้องตามกฎหมาย
เอลีซาแบ็ต-หลุยส์ วีเฌ-เลอเบริง
เอลีซาแบ็ต-หลุยส์ วีเฌ-เลอเบริง (Élisabeth-Louise Vigée-Le Brun) หรือ มารี เอลีซาแบ็ต-หลุยส์ วีเฌ (Marie Élisabeth-Louise Vigée; 16 เมษายน ค.ศ. 1755 - 30 มีนาคม ค.ศ. 1842) เป็นจิตรกรสมัยโรโคโคชาวฝรั่งเศสของคริสต์ศตวรรษที่ 18 และ 19 ผู้มีชื่อเสียงในการเขียนจิตรกรรมภาพเหมือน เอลีซาแบ็ตแสดงความสนใจในศิลปะฟื้นฟูคลาสสิกแต่ไม่ได้จัดอยู่ในจิตรกรกลุ่มนี้เพราะความสนใจของเอลีซาแบ็ตจำกัดอยู่แต่เพียงการแต่งตัวของแบบที่เขียนให้เป็นคลาสสิก มิใช่ความสนใจในการสร้างจิตรกรรมประวัติศาสตร์แบบคลาสสิก
ชีวิตเบื้องต้น
เมื่ออยู่ในวัยรุ่น เอลีซาแบ็ตก็เริ่มเขียนภาพเหมือนเป็นอาชีพ หลังจากห้องเขียนภาพถูกปิดเพราะไม่มีใบอนุญาต เอลีซาแบ็ตก็สมัครเป็นสมาชิกของสถาบันเซนต์ลูคที่ไม่เต็มใจแสดงภาพเขียนของเอลีซาแบ็ตในห้องแสดงภาพของสถาบัน แต่เอลีซาแบ็ตก็ได้รับเข้าเป็นสมาชิกเมื่อวันที่ 25 ตุลาคม ค.ศ. 1774
มารี อองตัวเนต
เมื่อวันที่ 7 สิงหาคม ค.ศ. 1775 เอลีซาแบ็ตแต่งงานกับฌ็อง-บาติสต์-ปีแยร์ เลอเบริง จิตรกรและผู้ค้าขายศิลปะ เอลีซาแบ็ตเขียนภาพเหมือนของเจ้านายคนสำคัญ ๆ ของสมัยนั้นหลายพระองค์และเมื่อมีชื่อเสียงมากขึ้น เอลีซาแบ็ตก็ได้รับเชิญจากสำนักพระราชวังแวร์ซายส์ให้เขียนภาพมารี อองตัวเนต สมเด็จพระราชินีแห่งฝรั่งเศส
มารี อองตัวเนตทรงพอพระทัยในฝีมือจนทรงให้เอลีซาแบ็ตเขียนภาพเหมือนของพระองค์และพระราชโอรสธิดาของพระองค์และพระญาติพระวงศ์ต่อมาอีกหลายปี เอลีซาแบ็ตคลอดลูกสาวเมื่อ 12 กุมภาพันธ์ ค.ศ. 1780 ชื่อฌานน์ ฌูลี หลุยส์ ผู้ที่เอลีซาแบ็ตเรียกว่า “ฌูลี”
ในปี ค.ศ. 1781 เอลีซาแบ็ตและสามีก็ไปเดินทางไปเที่ยวบริเวณฟลานเดอร์สและเนเธอร์แลนด์ที่เอลีซาแบ็ตได้เห็นงานเขียนต่าง ๆ ของจิตรกรเฟล็มมิชคนสำคัญ ๆ ที่ทำให้ได้รับแรงบันดาลใจในการทดลองการเขียนวิธีใหม่ ระหว่างการเดินทางเอลีซาแบ็ตก็มีโอกาสเขียนภาพเหมือนของเจ้านายที่นั่นรวมทั้งเจ้าชายวิลเลียมแห่งออเรนจ์
เมื่อวันที่ 31 พฤษภาคม ค.ศ. 1783 เอลีซาแบ็ตก็ได้รับเข้าเป็นสมาชิกของ “ราชสถาบันแห่งจิตรกรรมและประติมากรรม” ในฐานะจิตรกรภาพอุปมานิทัศน์ประวัติศาสตร์ อาเดลาอีด ลาบีย์-กียาร์ (Adélaïde Labille-Guiard) ก็ได้รับเข้าเป็นสมาชิกในวันเดียวกัน
ในปี ค.ศ. 1789 อเล็กซานเดอร์ คูชาสกี (Alexander Kucharsky) ก็ได้เป็นช่างเขียนประจำราชสำนักต่อจากเอลีซาแบ็ต
การปฏิวัติฝรั่งเศส
หลังจากที่พระราชวงศ์ถูกจับระหว่างการปฏิวัติฝรั่งเศส เอลีซาแบ็ตก็หลบหนีจากฝรั่งเศสกับลูกสาว เอลีซาแบ็ตไปทำงานอยู่ในอิตาลี ออสเตรีย และรัสเซีย ในกรุงโรม ภาพเขียนของเอลีซาแบ็ตได้รับความนิยมอย่างกว้างขวาง และทำให้เอลีซาแบ็ตได้รับเข้าเป็นสมาชิกของสถาบันเซนต์ลูคแห่งโรม
ในรัสเซียเอลีซาแบ็ตเข้าเขียนภาพในราชสำนักของพระจักรพรรดินีนาถแคทเธอรีนที่ 2 แห่งรัสเซีย ขณะที่พำนักอยู่ที่นั่นเอลีซาแบ็ตก็ได้เข้าเป็นสมาชิกของ “สถาบันวิจิตรศิลป์แห่งเซนต์ปีเตอส์เบิร์ก” ส่วนฌูจีแต่งงานกับขุนนางรัสเซีย
เอลีซาแบ็ตได้รับการต้อนรับกลับฝรั่งเศสระหว่างรัชสมัยของจักรพรรดินโปเลียนที่ 1 งานของเอลีซาแบ็ตเป็นที่ต้องการกันในหมู่ชนชั้นสูงไปทั่วยุโรป เอลีซาแบ็ตเดินทางไปอังกฤษเมื่อต้นคริสต์ศตวรรษที่ 19 และได้เขียนภาพเหมือนของขุนนางหลายคนรวมทั้งจอร์จ กอร์ดอน ไบรอน บารอนไบรอนที่ 6 (George Gordon Byron, 6th Baron Byron) ต่อมาในปี ค.ศ. 1807 เอลีซาแบ็ตก็เดินทางไปสวิตเซอร์แลนด์และได้เข้าเป็นสมาชิกกิตติมศักดิ์ของสมาคมเพื่อความก้าวหน้าของวิจิตรศิลป์ (Société pour l'Avancement des Beaux-Arts” แห่งเจนีวา
เอลีซาแบ็ตพิมพ์บันทึกความทรงจำในปี ค.ศ. 1835 และปี ค.ศ. 1837 ซึ่งเป็นที่น่าสนใจตรงที่ทำให้เห็นภาพพจน์ของการศึกษาของจิตรกรในปลายสมัยของจิตรกรรมที่มีอิทธิมาจากราชสถาบัน
เอลีซาแบ็ตยังคงเขียนภาพจนอายุอยู่ในวัยห้าสิบ เอลีซาแบ็ตซื้อบ้านที่ลูฟว์เซียน (Louveciennes) ในแคว้นอีล-เดอ-ฟร็องส์ และพำนักอยู่ที่นั่นจนถูกยึดโดยทหารของปรัสเซีย ระหว่างสงครามนโปเลียน ในปี ค.ศ. 1814 เอลีซาแบ็ตพำนักอยู่ในปารีสจนเสียชีวิตเมื่อวันที่ 30 มีนาคม ค.ศ. 1842 ร่างของเอลีซาแบ็ตถูกนำกลับไปฝังที่ลูฟว์เซียนบนหินบนหลุมศพมีคำจารึก “Ici, enfin, je repose…”
เอลีซาแบ็ตเขียนภาพเหมือนด้วยกันทั้งหมด 660 ภาพและภาพภูมิทัศน์อีก 200 ภาพ ภาพของเอลีซาแบ็ตตั้งแสดงอยู่ในพิพิธภัณฑ์ที่มีชื่อเสียงทั่วโลกรวมทั้งพิพิธภัณฑ์เฮอร์มิทาจและหอศิลป์แห่งชาติ (ลอนดอน) ในยุโรปและอีกหลายพิพิธภัณฑ์ในสหรัฐอเมริกา
สมุดภาพ
1755 1842
อาจิฟราย
อาจิฟราย (アジフライ) เป็นอาหารทอดที่ทำจากการใช้เกล็ดขนมปังมาชุบแป้งทอด โดยใช้ปลาอาจิเป็นวัตถุดิบ เป็นหนึ่งในโยโชกุที่พัฒนาขึ้นในญี่ปุ่นหลังยุคเมจิ โดยมีพื้นฐานมาจากอาหารตะวันตก และตั้งแต่นั้นมาก็กลายเป็นที่นิยมในฐานะกับข้าว ของว่าง และกับข้าวที่กินคู่กับสาเก
วิธีการปรุงเบื้องต้นคือนำปลาอาจิไปชุบเกล็ดขนมปังแล้วทอดในน้ำมัน มีความโดดเด่นด้วยเนื้อสัมผัสที่สร้างขึ้นจากแป้งทอดกรอบและปลาอาจิเนื้อนุ่ม สามารถเพลิดเพลินกับรสชาติที่แตกต่างกันขึ้นอยู่กับเครื่องปรุงรสที่ใส่ลงไป ในแง่ของโภชนาการ กล่าวกันว่าแคลอรีต่ำ น้ำตาลต่ำ และอุดมไปด้วย กรดไอโคซาเพนตะอีโนอิก (EPA) และ กรดโดโคซาเฮกซาอีโนอิก (DHA)
ในประเทศญี่ปุ่น อาหารนี้เป็นที่นิยมไม่เพียงแต่สำหรับการทำอาหารที่บ้านเท่านั้น แต่ยังรวมถึงอาหารสำเร็จรูปและการรับประทานอาหารนอกบ้านด้วย นอกจากนี้ยังเป็นอาหารที่คุ้นเคยในวัฒนธรรมญี่ปุ่น เช่น ใช้สนับสนุนการท่องเที่ยวของเมือง และตัวละครต่าง ๆ และปรากฏในผลงานต่าง ๆ เช่น ไฮกุ เรียงความ มังงะ และละคร
ต้นกำเนิด
ในประเทศญี่ปุ่น เชื่อกันว่าปลาอาจิถูกรับประทานมาตั้งแต่ยุคโจมง และในยุคเฮอัน ปลาชนิดนี้ก็นิยมถูกใช้เป็นอาหารอยู่แล้ว โดยเป็นที่รู้จักว่าเป็นปลาที่อร่อย
ในญี่ปุ่นยุคเอโดะ เท็มปุระได้รับการยอมรับว่าเป็นหนึ่งในวิธีการปรุงอาหารประเภททอด มีลักษณะเด่นคือใช้วิธีการทอดที่ใช้น้ำมันปริมาณมาก และในช่วงต้นยุคเมจิ เกล็ดขนมปังได้ถูกนำมาใช้ปรุงอาหาร และอาหารตะวันตก เช่น โกตแล็ต และ ครอแก็ต ซึ่งปรุงด้วยเกล็ดขนมปัง ได้ถูกนำเข้ามาที่ญี่ปุ่น และเมื่อรวมกับเทคนิคการทอดน้ำมันแบบญี่ปุ่นที่ใช้ในเท็มปุระ จึงเกิดเป็นอาหารประเภทคัตสึซึ่งใช้เกล็ดขนมปังมาชุบและทอดในน้ำมันปริมาณมาก
ปลาอาจิก็ได้ถูกนำมาทำเป็นอาหารประเภทนี้ด้วยเช่นกัน จึงเกิดเป็นอาจิฟลายขึ้นมา โดยว่ากันว่ามีอาหารประเภทนี้อยู่แล้วตั้งแต่ในช่วงต้นยุคเมจิ
เอวานเกเลี่ยน โครงการพัฒนาอิคาริ ชินจิ
เอวานเกเลี่ยน โครงการพัฒนาอิคาริ ชินจิ   เป็นเกมคอมพิวเตอร์ที่สร้างจากอนิเมะโทรทัศน์เรื่อง อีวานเกเลียน มหาสงครามวันพิพากษา   โดยให้ผู้เล่นควบคุมอิคาริ ชินจิ ตัวละครเอกของเรื่อง โดยผู้เล่นจะต้องตัดสินใจเกี่ยวกับการกระทำต่าง ๆ ของชินจิ ฉากจะเริ่มต้นจากการโจมตีของเทวทูตองค์ที่ 3 เช่นเดียวกับอนิเมะ การตัดสินใจและการกระทำต่าง ๆ ที่ผู้เล่นเลือกจะสำแดงผลลัพธ์ต่าง ๆ ออกมา
ผู้เล่นจะหาเงินได้สามวิธีคือ ทำกิจกรรมในตารางประจำสัปดาห์, ต่อสู้ และเลือกบทสนทนา ผู้เล่นสามารถเลือกกิจกรรมของชินจิในแต่ละสัปดาห์ (ทุกวันจะมีกิจกรรมให้เลือกสองอย่าง) ซึ่งกิจกรรมเหล่านี้จะส่งผลต่อสถิติต่าง ๆ ของชินจิ เป็นต้นว่าการทดสอบการซิงโครจะช่วยเพิ่มความสามารถในการควบคุมเอวา ในวันอาทิตย์จะมีกิจกรรมพิเศษ ชินจิสามารถซื้อไอเทมหรือทำงานกับเนิร์ฟเพื่อปลดล็อกอุปกรณ์ใหม่ของเอวา การต่อสู้จะมาจากการควบคุม อันมาจากผลของสถิติการตัดสินใจอีกอย่างหนึ่งคือโชคช่วย การเลือกบทสนทนาของชินจิจะเป็นตัวแปรสำคัญอย่างยิ่งต่อการดำเนินเรื่อง
ในเกมและมังงะเรื่องนี้มีการเพิ่มเติมตัวละครใหม่ลงไปสามตัว เป็นเจ้าหน้าที่เทคนิคเพศหญิงของเนิร์ฟ ได้แก่ คะเอเดะ อะงะโนะ, ซะสึกิ โออิ  และอะโอะอิ โมะงะมิ
มังงะ
นอกจากนี้ เอวานเกเลี่ยน โครงการพัฒนาอิคาริ ชินจิ ยังมีการดัดแปลงเป็นมังงะ เรื่องโดยคะรา ภาพโดยโอะซะมุ ทะกะฮะชิ (高橋脩) จัดพิมพ์โดยสำนักพิมพ์คะโดะกะวะ เผยแพร่ในเดือนมิถุนายน 2548 ถึงเดือนกุมภาพันธ์ 2559 จำนวน 18 เล่ม ในไทยแปลและจัดจำหน่ายโดยสยามอินเตอร์คอมิกส์  บางครั้งเรียกสั้น ๆ ว่า เอวาภาคโรงเรียน ซึ่งมีลักษณะเป็นภาคแยกจากภาคปกติ เพราะนำตัวละครหลักจาก อีวานเกเลียน มหาสงครามวันพิพากษา เพียงแต่ปรับเนื้อเรื่องให้ต่างไปจากเดิม การแสดงพฤติกรรมทางบวกของตัวละครต่าง ๆ ที่ชัดเจนขึ้น อาทิ ชินจิเป็นคนที่กล้าพูด เรย์ที่ยิ้มมากกว่าปรกติ และอาสึกะที่เป็นคนตลก มีตัวละครใหม่เพิ่มขึ้น และตัวละครที่ตายไปแล้วในจากภาคปกติยังคงมีชีวิตอยู่ในภาคนี้ เช่นยูอิแม่ของชินจิ ส่วนฉากต่อสู้มีอยู่แต่น้อยและลดความรุนแรงลง โดยมีเทวทูต (ในที่นี้ใช้คำว่า "เป้าหมาย") ไม่มีหุ่นยนต์ในเรื่อง ใช้เพียงชินจิ เรย์ และอาสึกะสู้กับเทวทูตเท่านั้น
Linguatula
สกุลมี การกระจายทั่วโลก
สปีชีส์ในสกุล ได้แก่:
การแปลงเฮาส์โฮลเดอร์
อัลสตัน สกอตต์ เฮาส์โฮลเดอร์ ตีพิมพ์ผลงานเกี่ยวกับการแปลงชนิดนี้เป็นครั้งแรกในปี พ.ศ. 2501 การแปลงเฮาส์โฮลเดอร์เป็นเครื่องมือสำคัญในการหาการแยก QR ของเมทริกซ์
นิยามและสมบัติ
ระนาบเกินที่จะใช้สะท้อนเวกเตอร์นั้นสามารถแทนได้โดยเวกเตอร์หนึ่งหน่วย v ซึ่งตั้งฉากกับระนาบเกินนั้น
ถ้า I คือเมทริกซ์เอกลักษณ์ การแปลงเชิงเส้นที่กล่าวในบทนำของบทความนี้สามารถแทนใดโดยเมทริกซ์เฮาส์โฮลเดอร์
โดยแมทริกซ์เฮาส์โฮลเดอร์มีสมบัติดังต่อไปนี้
และ Q สะท้อนเวกเตอร์ x ใดๆ กับระนาบเกินที่ตั้งฉากกับ v โดยข้อความนี้สามารถแสดงให้เห็นจริงได้โดยสมการ เมื่อ คือผลคูณจุดของ x และ v ซึ่งมีค่าเท่ากับระยะห่างของจุดปลายที่ไม่ใช่จุดกำเนิดของ x จากระนาบเกินที่ตั้งฉากกับ v ด้วยเหตุนี้จุดปลายที่ไม่ใช่จุดกำเนิดของ Qx จึงอยู่คนละข้างของระนาบเกินกับจุดปลายของ x และห่างจากระนาบเกินเท่ากับระยะห่างจากจุดปลายของ x กับระนาบเกิน กล่าวคือเป็นภาพสะท้อนของ x นั่นเอง
การประยุกต์ใช้ในการแยก QR
ในการแยก QR เราต้องการเขียนเมทริกซ์ ที่ำกำหนดให้ในรูป A = QR โดย Q เป็นเมทริกซ์เชิงตั้งฉากและ R เป็นเมทริกซ์สามเหลี่ยมด้านบน เราสามารถใช้การแปลงเฮาส์โฮลเดอร์ในการคำนวณ Q และ R ได้ดังต่อไปนี้
ให้ e_1 แทนเวกเตอร์ ที่มีศูนย์อยู่ n ตัว ให้ \| x\| แทนนอร์มของเวกเตอร์ x ใดๆ และให้ a_1 เป็นเวกเตอร์หลักที่ 1 ของ A แล้ว กำหนด และ (I_n คือเมทริกซ์เอกลักษณ์ขนาด n \times n) เป็นการแปลงเฮาส์โฮลเดอร์ที่สะท้อนเวกเตอร์กับระนาบเกินที่ตั้งฉากกับ v_1 แล้ว เราจะได้ว่า หรือ โดยที่ A'_2 เป็นเมทริกซ์ขนาด กล่าวคือ Q_1 ทำให้หลักแรกของ A มีสมาชิกที่ไม่ใช่ศูนย์อยู่เพียงตัวเดียว
เราสามารถใช้กรรมวิธีข้างต้นหาการแปลงเฮาส์โฮลเดอร์ Q'_2 ที่ทำให้ และ Q'_3, Q'_4, \dots, Q'_{n-1} ที่มีผลเช่นเดียวกันกับ A'_3, A'_4, \dots, A'_{n-1} ตามลำดับ และเมื่อเราให้ สำหรับ แล้ว เราจะได้ว่า เป็นเมทริกซ์สามเหลี่ยมด้านบน ดังนั้น และเนื่องจาก Q_i ทุกตัวเป็นเมทริกซ์ฮาส์โฮลเดอร์ซึ่งเป็นเมทริกซ์เชิงตั้งฉาก ทำให้ เป็นเมทริกซ์เชิงตั้งฉากตามไปด้วย A = QR จึงเป็นการแยก QR ตามที่เราต้องการ
ราชาธิปไตยเดือนกรกฎาคม
ราชอาณาจักรแห่งชาวฝรั่งเศส (Royaume français) หรือที่เรียกกันโดยทั่วไปว่า ราชาธิปไตยเดือนกรกฎาคม (Monarchie de Juillet) เป็นรัฐบาลราชาธิปไตยภายใต้รัฐธรรมนูญของประเทศฝรั่งเศสในรัชสมัยพระเจ้าหลุยส์-ฟิลิปที่ 1 แห่งฝรั่งเศส เริ่มต้นด้วยการปฏิวัติเดือนกรกฎาคมปี ค.ศ. 1830 และสิ้นสุดลงเมื่อ ค.ศ. 1848 ด้วยการปฏิวัติปี 1848 ความนิยมพระองค์ของเสื่อมลง และท้ายที่สุดก็นำไปสู่การสถาปนาสาธารณรัฐฝรั่งเศสที่ 2
ภาพรวม
พระเจ้าหลุยส์-ฟีลิปทรงได้รับการสนับสนุนโดยพันธมิตรระหว่างประชาชนชาวปารีส พวกสาธารณรัฐนิยม ซึ่งได้ทำการประท้วงอยู่ในเมืองหลวง; และพวกชนชั้นกระฎุมพีที่มีอุดมการณ์เสรีนิยม อย่างไรก็ตาม เมื่อถึงปลายรัชสมัยของพระองค์ พระเจ้าหลุยส์-ฟีลิป ผู้ทรงมีพระราชสมญาว่า "กษัตริย์แห่งประชาชน" (le Roi-Citoyen) ถูกโค่นล้มด้วยวิธีการเดียวกันใน การปฏิวัติเดือนกุมภาพันธ์ ส่งผลให้เกิดการจัดตั้งสาธารณรัฐ
หลังจากการสละราชสมบัติและการลี้ภัยไปยังสหราชอาณาจักรของพระเจ้าหลุยส์-ฟีลิป พวกเสรีนิยม ออร์เลอองนีสต์ (ฝ่ายตรงข้ามของพวกต่อต้านการปฏิวัติ เลชีตีมีสต์) ยังคงสนับสนุนการกลับมาของราชวงศ์ออร์เลอ็อง แต่ราชาธิปไตยเดือนกรกฎาคมก็ถือเป็นการสิ้นสุดการปกครองของราชวงศ์บร์บงและสาขาย่อยออร์เลอ็องของฝรั่งเศส (ถึงแม้ระบอบราชาธิปไตยได้รับการฟื้นฟูอีกครั้งโดยหลุยส์-นโปเลียน โบนาปาร์ต พระราชนัดดาของจักรพรรดินโปเลียน ในภายหลัง และครองราชย์ในฐานะจักรพรรดิระหว่างปี ค.ศ. 1852- ค.ศ. 1870) ต่อมา พวกเลชีตีมีสต์ถอนตัวออกจากเวทีการเมือง เหลือเพียงพวกออร์เลอองนีสต์ที่ยังคงต่อสู้กับพวกสาธารณรัฐนิยม
สมัยราชาธิปไตยเดือนกรกฎาคม (ค.ศ. 1830–ค.ศ. 1848) ถูกมองว่าเป็นยุคแห่งการครอบงำของชนชั้นกระฎุมพี และเป็นจุดเปลี่ยนของรัฐบาลที่มีพวกต่อต้านการปฏิวัติเลซีตีมีสต์เป็นผู้นำ มาสู่รัฐบาลเสรีนิยมที่มีพวกออร์เลอองนีสต์เป็นส่วนใหญ่ ซึ่งเป็นกลุ่มที่ต้องการประณีประณอมกับความเปลี่ยนแปลงที่เกิดขึ้นจากการปฏิวัติปี 1789 อย่างเช่น พระเจ้าหลุยส์-ฟีลิป ทรงใช้พระราชอิสริยยศ "พระมหากษัตริย์แห่งชาวฝรั่งเศส" แทนที่พระราชอิสริยยศ "พระมหากษัตริย์แห่งฝรั่งเศส" เพื่อเป็นการบ่งบอกว่าพระองค์ทรงยอมรับอธิปไตยของปวงชน
พระเจ้าหลุยส์-ฟีลิป ผู้ทรงนิยมแนวคิดเสรีนิยมเมื่อครั้งยังทรงพระเยาว์ ปฏิเสธความเอิกเกริกและวิถีชีวิตอันหรูหราของราชวงศ์บูร์บง และทรงแวดล้อมพระองค์เองด้วยพวกพ่อค้าและนักธนาคาร อย่างไรก็ตามรัชสมัยของพระองค์ก็นับว่าเป็นช่วงเวลาที่วุ่นวายที่สุดสมัยหนึ่ง โดยเฉพาะในด้านการเมือง พวกฝ่ายขวาเลซีตีมีสต์กลุ่มใหญ่ต้องการฟื้นฟูราชวงศ์บร์บง ส่วนพวกสาธารณรัฐนิยม (และในภายหลังรวมถึงพวกสังคมนิยมด้วย) ยังคงเป็นกลุ่มที่ทรงอิทธิพล ในช่วงหลังของรัชสมัย พระเจ้าหลุยส์-ฟีลิปทรงมีอุปนิสัยเข้มงวดและดื้อรั้นมากขึ้น อีกทั้งประธานรัฐสภา ฟรองซัวส์ กิโซต์ ที่พระองค์ทรงแต่งตั้งก็ไม่ได้รับความนิยมอย่างรุนแรง แต่พระองค์ก็ทรงปฏิเสธที่จะปลดเขาออก สถานะการณ์อยู่ในภาวะตึงเครียด จนกระทั่งเกิด การปฏิวัติเดือนกุมภาพันธ์ ส่งผลให้เกิดการล้มล้างราชาธิปไตยและตามมาด้วยการสถาปนาสาธารณรัฐ
อย่างไรก็ตาม ในช่วงแรกๆของรัชสมัยพระเจ้าหลุยส์-ฟีลิป พระองค์ทรงทำการปฏิรูปหลายๆประการ รัฐบาลของพระองค์เองก็มีรากฐานมาจากกฎบัตร ค.ศ. 1830 ซึ่งถูกร่างขึ้นโดยสมาชิกที่มีแนวคิดหัวปฏิรูปของสภาผู้แทนราษฎร และยังมีการประกาศให้ความเท่าเทียมทางศาสนาแก่ชาวคาทอลิกและโปรเตสแตนต์ การเพิ่มอำนาจให้แก่ประชาชนด้วยการฟื้นฟูกองกำลังรักษาความสงบแห่งชาติ การปฏิรูปการเลือกตั้ง และการปฏิรูประบบบรรดาศักดิ์ขุนนาง และการลดพระราชอำนาจของพระมหากษัตริย์ พระเจ้าหลุยส์-ฟีลิปและเหล่ารัฐมนตรีของพระองค์ดำเนินนโยบายที่มีท่าทีเหมือนจะเป็นกลางภายใต้รัฐธรรมนูญ อย่างไรก็ตาม นโยบายเหล่านั้นมีจุดมุ่งหมายในการเพิ่มอำนาจและอิทธิพลให้แก่รัฐบาลและชนชั้นกระฎุมพี มากกว่าจะเป็นการพยายามส่งเสริมความเท่าเทียมและเพิ่มอำนาจให้แก่ประชาชนทั่วไป ดังนั้น ถึงแม้รัฐบาลของพระเจ้าหลุยส์-ฟีลิปจะมีท่าทีเหมือนสนับสนุนการปฏิรูป แต่ความจริงแล้วความคิดเหล่านั้นถือว่าไม่ถูกต้องนัก
คณะกรรมการศูนย์กลาง ชุดที่ 9 ของพรรคประชาชนปฏิวัติลาว
คณะกรรมการศูนย์กลาง ชุดที่ 9 ของพรรคประชาชนปฏิวัติลาว ได้รับเลือกในกองประชุมใหญ่ ครั้งที่ 9 ของพรรคประชาชนปฏิวัติลาวใน ค.ศ. 2011 ประกอบด้วยสมาชิก 61 คน
บรรณานุกรม
บทความ:
ฟรังซิสกู ลาชอวิสกี
ฟรังซิสกู "ชีกู" ลาชอวิสกี (Francisco "Chico" Lachowski; เกิด 13 พฤษภาคม ค.ศ. 1991) เป็นนายแบบชาวบราซิล
ชีวิตเริ่มต้นต้น
ลาชอวิสกีเกิดในเมืองกูรีตีบา และอาศัยในเมืองฟอซดูอีกวาซูจนกระทั่ง 8 ขวบ พ่อเขาชื่อโรแบร์ตู เป็นชาวบราซิลมีเชื้อสายโปแลนด์ แม่ของเขา มารีอา เป็นชาวโปรตุเกสและชาวเยอรมัน เขามีพี่สาวและน้องสาวคืออีซาแบลาและมาร์แซลา (ตามลำดับ)
อาชีพ
ลาชอวิสกีชนะจากการเข้าประกวด ฟอร์ดแมนส์ซุปเอร์โมเดลออฟดิเวิลด์ ที่เมืองเซาเปาลูในปี ค.ศ. 2008 ทำให้ได้เซ็นสัญญากับค่ายฟอร์ดโมเดลส์ เขาได้เดินแบบให้กับตราสินค้าหลายตราทั้งดียอรอม, เวอร์ซาเช, โดลเช่แอนด์กาบบานา, DSquared², กุชชี, โรแบร์โต กาวัลลี, ตีแยร์ มูว์แกลร์, อาร์มานี และอีกมากมาย เขาได้ทำเคมแปญให้กับตราสินค้าดีเคเอ็นวาย, ลาคอสต์, อาร์มานี เอโตร, ดียอร์, DSquared² และมาวิยีนส์ เขายังปรากฏบนนิตยสารต่าง ๆ คือ แวนิตี้ทีน, Homme Essential คาร์บอนก็อปปี้ เมดอินบราซิล และเช้าส์ นอกจากนี้ยังได้ร่วมงานกับจีคิว, วี, โว้ก และเอฟเอชเอ็มอีกด้วย ในปี ค.ศ. 2015 เว็บไซต์ models.com ได้จัดให้ลาชอวิสกีเป็น "อินดัชทรีไอคอนส์" และ "Sexiest Men"
ชีวิตส่วนตัว
เมื่อวันที่ 3 ธันวาคม 2013 ลาชอวิสกีได้แต่งงานกับแฟนของเขา เจสเซียนน์ กราเวล เบแลนด์ ชาวฝรั่งเศส-แคนาดา ทั้งสองมีบุตรด้วยกันสองคนคือ ไมโลและลาสโล
Aspiculuris
สปีชีส์ของสกุลนี้พบในแถบเมดิเตอร์เรเนียน อเมริกาเหนือ
สปีชีส์ในสกุล ได้แก่:
คุนหลุนไฟต์
คุนหลุนไฟต์ (昆仑决; Kunlun Fight) รายการดังกล่าวเริ่มต้นครั้งแรกในเดือนมกราคม ค.ศ. 2014 และทำการออกอากาศในทุกวันอาทิตย์ โดยเจียงซู TV. นอกจากนี้ ยังมีนักสู้ไทยติที่เข้าร่วมในรายการ คุนหลุนไฟต์ อาทิ บัวขาว ป.ประมุข และสิทธิชัย ศิษย์สองพี่น้อง.
ษูลกิฟล์
ษูลกิฟล์ (ذُو ٱلْكِفْل) เป็นศาสดาในศาสนาอิสลาม ถึงแม้ว่าไม่มีใครทราบตัวตนของเขา ก็มีการตั้งทฤษฎีและระบุตัวตนตามศาสดาและบุคคลอื่น ๆ ในคัมภีร์ฮีบรู โดยทั่วไประบุเป็นเอเสเคียลและพระโคตมพุทธเจ้า   เชื่อกันว่า ษูลกิฟล์เป็นผู้ที่ได้รับการสรรเสริญจากอัลลอฮ์และถูกบันทึกในอัลกุรอานว่าเป็นชายที่อยู่ใน"หมู่ผู้ดีเลิศ" ถึงแม้ว่าจะไม่มีข้อมูลษูลกิฟล์ในบันทึกทางประวัติศาสตร์ ผลงานจากผู้อธิบายยุคคลาสสิกอย่างอิบน์ อิสฮากกับอิบน์ กะษีร กล่าวถึงษูลกิฟล์ว่าเป็นศาสดาที่ยึดมั่นในการละหมาดกับการสักการะพระเจ้าองค์เดียว
มีคนเชื่อว่าสุสานบนเนินเขาที่มีชื่อว่า Makam Dağı ในแอร์กานี จังหวัดดียาร์บาคือร์ ประเทศตุรกี เป็นที่ฝังศพของศาสดาษูลกิฟล์ ซึ่งอยู่ห่างจากใจกลางเมือง 5 กิโลเมตร
ในอัลกุรอาน
มีการกล่าวถึงษูลกิฟล์ในอัลกุรอานสองครั้ง ตามโองการนี้: "และจงรำลึกถึงเรื่องราวของอิสมาอีลและอิดรีส และซุลกิฟลิ แต่ละคนอยุ่ในหมู่ผู้อดทนสันนติ และเราได้ให้พวกเขาเข้าอยู่ในความเมตตาของเรา แท้จริงพวกเขาอยู่ในหมู่คนดีมีคุณธรรม"
- กุรอาน ซูเราะฮ์อัลอันบิยาอ์ (21), อายะฮ์ 85–86
- กุรอาน ซูเราะฮ์ศอด (38), อายะฮ์ 48
ศัพทมูลวิทยา
ชื่อษูลกิฟล์มีความหมายตรงตัวว่า "เจ้าของสอง" โดย ذُو ษู ("เจ้าของ") นำหน้าลักษณะเฉพาะที่เกี่ยวข้องกัน ตัวอย่างชื่อบุคคลสำคัญในอัลกุรอาน ได้แก่ ษูลก็อลนัยน์ (ذُو ٱلْقَرْنَيْن) และษูนนูน (ذُو ٱلْنُّون) ซึ่งสื่อถึงยูนุส. ส่วนกิฟล์ เป็นศัพท์ภาษาอาหรับสมัยก่อนที่หมายถึง "สอง" หรือ "ซ้ำ" จากรากที่หมายถึง "เพื่อทำเป็นสอง" หรือ "เพื่อพับ" ชื่อนี้โดยทั่วไปเข้าใจว่าหมายถึง "ผู้ที่มีส่วนคู่" นักวิชาการบางส่วนกล่าวแนะว่าชื่อนี้หมายถึง "ชายผู้มีการตอบแทนทั้งสอง" หรือ "ชายผู้ได้รับตอบแทนสองครั้ง" ซึ่งเป็นตำแหน่งของโยบ เพราะครอบครัวของเขาเดินทางกลับมาหาเขาตามคัมภีร์อัลกุรอานและหนังสือโยบ
รายงานจากมุมมองหนึ่ง คำนี้มีความหมายว่า “ชายจากกิฟล์“ และคำว่ากิฟล์การคำที่สะกดตามภาษาอาหรับของคำว่ากบิลพัสดุ์
ฮิซกีล (เอเสเคียล)
บางคนมีความเห็นว่า นบีซูลกิฟล์ อาจเป็นนบีฮิซกีล (เอเสเคียล) เมื่อการเนรเทศ ราชาธิปไตย และรัฐถูกทำลายลง ชีวิตทางการเมืองและชาติก็ไม่สามารถทำได้อีกต่อไป เพื่อให้สอดคล้องกับสองส่วนของหนังสือของท่าน บุคลิกภาพและการเทศนาของท่านเหมือนกันสองเท่า และชื่อ ษูลกิฟล์ หมายถึง "หนึ่งสองเท่า" หรือ "พับ"
อับดุลลอฮ์ ยูซุฟ อะลี ในคำอธิบายอัลกุรอานของเขากล่าวว่า:อัลกิฟล์ (อาหรับ: الكفل; ul-Kifl) เป็นเมืองทางตะวันออกเฉียงใต้ของอิรักบนแม่น้ำยูเฟรทีส ระหว่าง นะญัฟ และ อัลฮิลลาฮ์ ชื่อที่แตกต่างกันสำหรับมะกอมภายในอัลกิฟล์ ได้แก่: มะกอมษูลกิฟล์, มัรก็อดษูลกิฟล์, กุบบาตษูลกิฟล์, ก็อบรันนะบีษูลกิฟล์, มะกอมซูลกิฟล์, มะกอมซุลกิฟลิ, ก็อบร์ฮัซกีล, มะกอมฮัซกีลฮัซกีล เป็นคำทับศัพท์ภาษาอาหรับของภาษาฮีบรู เฮสเคล ซึ่งส่วนใหญ่ใช้โดย ชาวยิวเซฟาร์ดี หลังจากที่พวกเขารับเอาภาษาอาหรับ สิ่งนี้บ่งชี้ว่าชาวยิวถือเอาฮิซกีลและษูลกิฟล์ และบรรดานักตัฟซีรชาวมุสลิมก็ปฏิบัติตาม ทางการอิรักยืนยันว่าในปี ค.ศ. 1316 (ฮิจญ์เราะฮ์ 715–16) สุลต่านอุลไจตูอิลคานิดได้รับสิทธิ์ในการดูแลสุสานจากชุมชนชาวยิว ด้วยเหตุนี้ ศาลเจ้าจึงถูกเปลี่ยนชื่อตามศัพท์อิสลามสำหรับนบีองค์เดียวกัน สุลต่านอุลไจตู เสริมโครงสร้างด้วยการสร้างมัสยิดและสุเหร่า นอกจากนี้ เขายังบูรณะมะกอมด้วยการปรับเปลี่ยนบางอย่างให้ชัดเจนโดยเปรียบเทียบสภาพปัจจุบันกับคำอธิบายของนักเดินทางในยุคก่อนอิลคานิด สถานที่นี้ยังคงเป็นสถานที่แสวงบุญของชาวมุสลิมจนถึงต้นศตวรรษที่ 19 เมื่อ เมนาฮิม อิบน์ ดานยาล ชาวยิวผู้มั่งคั่ง ประสบความสำเร็จในการแปลงสถานที่นี้ให้กลับมาเป็นสถานที่ของชาวยิวและบูรณะใหม่ หอคอยสุเหร่ายังคงเป็นพยานเพียงแห่งเดียวในการครอบครองสถานที่อิสลาม แม้ว่ามัสยิดและสุเหร่าจะถูกสร้างขึ้นในศตวรรษที่ 14 แต่ไม่สามารถระบุความเก่าแก่ของมะกอมและหลุมฝังศพได้
บิชร์ อิบน์ อัยยูบ
บิชร์ อิบน์ อัยยูบ (بشر بن أيوب) เป็นการระบุตัวตนของนบีษูลกิฟล์ในยุคแรกๆ โดยกล่าวกันว่า ท่านมีชื่อว่า บิชร์ หรือ บะชัร ซึ่งเป็นบุตรของนบีอัยยูบ
อัฏเฏาะบะรีย์ กล่าวว่า มีรายงานว่าท่านอยู่ในยุคเดียวกับนบี อัลยะสะอ์ (อ.) และมีรายงานอีกว่าเมื่อนบีอัลยะสะอ์ อยู่ในวัยชราเขาได้กล่าวว่าท่านควรที่จะแต่งตั้งผู้แทนไว้สักคนหนึ่ง เพื่อทำหน้าที่แทนท่านดูแลผู้คน ในขณะที่ท่านยังมีชีวิตอยู่  เพื่อดูว่าท่านจะทำหน้าที่อย่างไร ? ท่านจึงได้เรียกประชาชนมาประชุมร่วมกัน แล้วกล่าวว่า ผู้ใดที่รับปากกับฉันสามประการนี้ ข้าจะแต่งตั้งท่านเป็นตัวแทนคือ
(1) เขาจะถือศีลอดในเวลากลางวัน
(2) เขาจะต้องลุกขึ้นทำอิบาดะห์ในเวลากลางคืน
(3) เขาจะต้องไม่โกรธมีชายคนหนึ่งลุกขึ้นยืน เขากล่าวฉันขอรับปาก นบีอัลยะสะอ์ (อ.) ถามว่าท่านถือศีลอดในเวลากลางวัน ลุกขึ้นทำอิบาดะฮ์ในเวลากลางคืน และท่านจะไม่โกรธหรือ ? ชายผู้นั้นรับปากว่าถูกต้องแล้ว  แต่ นบีอัลยะสะอ์ (อ.) ได้บอกให้ประชาชนกลับไปในวันนี้ โดยไม่ได้แต่งตั้งผู้ใดให้เป็นตัวแทนของเขา
ในวันต่อมา นบีอัลยะสะอ์ (อ.) ได้ออกมาหาประชาชนของท่านแล้วได้กล่าวเหมือนกับที่ได้กล่าวในวันแรก ประชาชนพากันนิ่งเงียบ ชายคนนั้นได้ลุกขึ้นแล้วกล่าวว่า ข้าขอรับปาก  นบีอัลยะสะอ์จึงได้แต่งตั้งชายคนนั้นเป็นตัวแทนของท่าน
อิบลีส ได้กล่าวแก่เหล่าชัยตอนทั้งหลายว่า พวกเจ้าจงไปหลอกลวงชายคนนั้นให้ไปทำความชั่ว เหล่าชัยตอนพบกับความเหนื่อยยากที่จะลวงล่อเขาให้ไปทำความชั่ว อิบลีสจึงกล่าวแก่พวกเขาว่า ปล่อยให้เป็นหน้าที่ของเราที่จะไปจัดการกับเขาเอง อิบลีสได้แปลงร่างเป็นชายชราที่ยากจนและได้ไปหาเขา ขณะที่เขากำลังนอนพักผ่อนช่วงสั้นๆในเวลากลางวัน เพราะเขาจะไม่นอนทั้งกลางวันและกลางคืน ยกเว้นการนอนหลับงีบหนึ่งในช่วงกลางวันเท่านั้น
อิบลีสได้ไปเคาะประตูบ้าน ษูลกิฟล์ถามว่า ใคร ? เขาตอบว่าฉันเป็นคนชราที่ที่ถูกฉ้อโกง ษูลกิฟล์จึงลุกขึ้นไปเปิดประตู ชายชราเริ่มเล่าเรื่องความขัดแย้งที่เกิดขึ้นระหว่างเขากับพรรคพวกของเขา และสิ่งที่ผู้คนได้กระทำกับเขา และวิธีการที่พรรคพวกของเขาได้ฉ้อโกงเขา และเขาได้สาธยายความอย่างยืดยาวจนเลยเวลานอนกลางวันของเขา และถึงเวลาที่นบีษูลกิฟล์จะต้องออกไปพบปะกับประชาชน  นบีษูลกิฟล์ได้กล่าวแก่ชายชราว่า ถ้าหากท่านไปร่วมประชุมกับผู้คน ฉันก็จะเอาสิทธิ์ของท่านคืนให้แก่ท่าน
ชายชราได้กลับออกไป ขณะเดียวกับที่นบีษูลกิฟล์ก็ได้ไปยังที่ประชุมของเขาโดยไม่ได้นอนงีบ ในเวลากลางวัน แต่ชายชราไม่ได้ไปยังที่ประชุมเพื่อพิจารณาคดีของเขา   จนเลิกประชุมชายชราคนนั้นก็ไม่ได้ไปยังที่ประชุม  ในวันต่อมาก็ได้จัดให้มีการประชุมขึ้นอีกเพื่อพิจารณาคดีที่ชายชราคนนั้นอ้างว่าถูกฉ้อโกง แต่เขาก็ไม่ได้ไปปรากฏตัวต่อที่ประชุมแต่อย่างใด เมื่อนบีษูลกิฟล์ กลับไปถึงบ้านพักในเวลาที่เขาเคยนอนงีบในเวลากลางวันเพื่อพักผ่อน  ชายชราคนนั้นได้มาและเคาะประตูบ้าน นบีษูลกิฟล์ถามว่า ใคร?
เขาตอบว่า เขาคือชายชราที่ถูกฉ้อโกง เขาจึงเปิดประตูต้อนรับ  นบีษูลกิฟล์จึงกล่าวว่า ฉันไม่ได้บอกท่านหรือว่าเมื่อฉันนั่งลงในที่ประชุมแล้ว ให้ท่านเข้าไปหาฉัน? ชายชราตอบว่า คนพวกนั้นเป็นคนเลว เมื่อพวกเขารู้ว่าท่านจะพิจารณาคดีนี้ พวกเขาก็จะบอกกับฉันว่า พวกเราจะคืนสิทธิ์ให้แก่ท่าน และเมื่อเลิกประชุมท่านลุกขึ้นไป พวกเขาก็จะปฏิเสธฉัน ซุ้ลกิฟลิจึงกล่าวว่า ท่านจงไปยังที่ประชุมเดี๋ยวนี้ และเมื่อฉันไปถึง  ท่านจงไปหาฉันทันที
นบีษูลกิฟล์ ไม่ได้นอนพักผ่อนในเวลากลางวัน เขารีบตรงไปยังสถานที่ประชุมทันที และคอยชายชราคนนั้น แต่ก็ไม่เห็นร่างของชายชรา  เขาง่วงนอนมาก จึงกลับไปบ้านและสั่งแก่คนในบ้านว่าห้ามผู้ใดเข้าใกล้ประตูบ้านเป็นอันขาด เพื่อจะได้นอนพักผ่อน. ขณะที่เขาล้มตัวลงนอน ชายชราคนนั้นได้มา และต้องการจะเข้าไปพบเขา แต่ถูกห้ามไม่ให้เข้าไป เขาจึงกล่าวว่า เมื่อวานนี้ฉันได้มาหาเขา และได้เล่าเรื่องราวของฉันให้เขาฟังแล้ว  พวกเขากล่าวว่า ท่านจะเข้าไปไม่ได้  ขอสาบานต่ออัลลอฮ์ว่าพวกเราได้รับคำสั่งไม่ให้ผู้ใดเข้าใกล้ประตูเป็นอันขาด  ชายชราลุกขึ้นไปปีนกำแพง และเข้าไปในบ้าน เขาเคาะประตูบ้านจากภายใน นบีษูลกิฟล์ตื่นนอน และถามคนในบ้านว่า ฉันไม่ได้สั่งพวกท่านหรือว่าไม่ให้ผู้ใดเข้ามาหาฉัน ? พวกเขาตอบว่า พวกเราไม่เคยปล่อยผู้ใดให้เข้ามาในบ้านเลย  ท่านจงดูซิว่าเขาเข้ามาจากทางใด. นบีษูลกิฟล์ ลุกขึ้นไปที่ประตู ก็พบว่ามันถูกใส่สลักเหมือนที่เขาได้ใส่สลักมันไว้  เมื่อตอนที่เขาเข้ามา แล้วชายชราคนนี้เข้ามาในบ้านได้อย่างไร ซุ้ลกิฟลิรู้ได้ทันทีว่าชายชราคนนี้เป็นใคร เขาจึงกล่าวขึ้นว่า เจ้าคืออิบลีสศัตรูของอัลเลาะห์ใช่ไหม ? ชายชราคนนั้นตอบว่า ถูกต้องแล้ว  ท่านทำให้ฉันเหน็ดเหนื่อยมากในทุกเรื่อง ฉันจึงต้องทำทุกอย่างตามที่ท่านเห็นก็เพื่อให้ท่านโกรธ..!!
อัลลอฮ์ตั้งชื่อท่านว่า ษูลกิฟล์ เพราะเมื่อเขารับภาระเรื่องใดแล้วเขาจะต้องทำให้เสร็จสมบูรณ์
คนอื่น
มีผู้ยกคุณลักษณะของษูลกิฟล์เข้ากับนบียูชะอ์, โอบาดีห์ และอิสยาห์
แพราเซลซัส
แพราเซลซัส (Paracelsus; 11 พฤศจิกายน หรือ 17 ธันวาคม ค.ศ. 1493 - 24 กันยายน ค.ศ. 1541) เป็นแพทย์ นักเล่นแร่แปรธาตุ นักเทววิทยาและนักปรัชญาชาวสวิส ในสมัยฟื้นฟูศิลปวิทยาเยอรมัน เขาเป็นผู้กำหนดกฎแห่งพิษวิทยา (The Discipline of Toxicology) อีกทั้งยังเป็นนักปฏิวัติผู้ยืนหยัดในเรื่องของการสังเกตความเป็นไปของธรรมชาติ แทนที่จะมัวดูแค่ตำราเก่า ๆ โบราณ เขายังเป็นผู้ตั้งชื่อให้กับธาตุสังกะสี (Zinc) โดยให้ชื่อว่า zincum นักจิตวิทยาสมัยใหม่มักจะให้การยอมรับว่าเขาเป็นผู้บันทึกคนแรกเกี่ยวกับเรื่องที่ว่า โรคบางโรคมีสาเหตุมาจากภาวะการป่วยทางจิต
เขาเป็นคนหัวแข็งและรักอิสระ เติบโตขึ้นด้วยความผิดหวังและชีวิตที่ขมขื่น ซึ่งนั่นเองคงเป็นสาเหตุที่ว่าทำไมเขาถึงได้กลายเป็นนักปฏิรูป
คำว่า "แพราเซลซัส" หมายถึง "เทียบเท่าหรือยิ่งใหญ่กว่าเซลซัส" ซึ่งในที่นี้คือผู้เขียนสารานุกรมชาวโรมันชื่อ อูลัส คอลเนลเลียส เซลซัส (Aulus Cornelius Celsus) เป็นที่รู้จักกันในเรื่องตำราเวชศาสตร์ของเขา
ประวัติ
แพราเซลซัส มีชื่อเดิมว่า Philippus Areolus Theophrastus Bombastus von Hohenheim เกิดและเติบโตที่หมู่บ้าน Einsiedeln ประเทศสวิตเซอร์แลนด์ เป็นลูกชายของวิลเฮล์ม บอมบัสท์ ฟอน โฮเฮนไฮม์ (Wilhelm Bombast von Hohenheim) แพทย์ กับ หญิงชาวสวิส ในตอนเด็กเขาได้ทำงานเป็นนักวิเคราะห์ที่เหมือง จนเมื่ออายุได้ 16 ปี เขาก็ได้เข้าศึกษาต่อด้านการแพทย์ที่มหาวิทยาลัยบาเซิล ภายหลังจากที่ย้ายไปที่เวียนนา เขาก็ได้รับปริญญาเอกจากมหาวิทยาลัยแฟร์รารา จากการเป็นแพทย์เร่ร่อนและช่างขุดแร่ทำให้เขาได้เดินทางไปในหลาย ๆ ประเทศทั้งเยอรมนี ฝรั่งเศส สเปน ฮังการี เนเธอร์แลนด์ เดนมาร์ก สวีเดน และรัสเซีย
แพราเซลซัสศึกษาวิชาหลายแขนง หนึ่งในนั้นคือดาราศาสตร์ ดาราศาสตร์เป็นวิชาที่สำคัญในการพัฒนาวิชาการแพทย์ของเขา หลังจากการศึกษาครั้งนี้เขาได้คิดค้นเครื่องรางของขลังทางดาราศาสตร์สำหรับป้องกันโรคด้วยใช้สัญลักษณ์ 12 นักษัตรโดยแต่สัญลักษณ์ก็จะป้องกันโรคได้แตกต่างกัน และเขายังได้ประดิษฐ์อักษรเวทมนตร์เพื่อสลักชื่อเทพลงในเครื่องรางของเขาอีกด้วย
แพราเซลซัสเป็นผู้ริเริ่มนำสารเคมีและแร่ธาตุมาใช้เป็นยารักษาโรค เขาใช้คำว่าซิงค์แทนธาตุสังกะสีในปี 1526 โดยมาจากศัพท์เยอรมันซิงค์ที่แปลว่าแหลมคมตามรูปร่างของตัวผลึกสังกะสี เขาใช้ในการทดลองเพื่อศึกษาร่างกายมนุษย์ นอกจากนี้เขายังมีส่วนรับผิดชอบในการผลิตทิงเจอร์ฝิ่นอีกด้วย
ด้วยความหยิ่งยโสของแพราเซลซัสเป็นที่เลื่องลืออย่างมากทำให้แพทย์ทั่วทั้งยุโรปโกรธเกลียดเขา นั่นทำให้เขาดำรงตำแหน่งแพทย์ที่มหาวิทยาลัยบาเซิลได้ไม่ถึงปี ในขณะที่มีเพื่อนร่วมงานของเขากล่าวหาว่าเขาเป็นคนเผาตำราแพทย์พื้นเมือง จากนั้นเขาก็ถูกขับไล่ออกจากเมือง หลังจากถูกขับออกจากเมืองแพราเซลซัสก็ได้ระเหเร่ร่อนไปยัง ยุโรป แอฟริกา และเอเชียบางส่วนเพื่อศึกษาความหาความรู้เพิ่มเติม เขาได้แก้ไขตำราและเขียนขึ้นใหม่ แต่เขาก็ต้องพบกับปัญหาในการหาผู้ผลิต จนกระทั่งปี 1536 หนังสือเรื่อง Die Grosse Wundartznei (การผ่าตัดที่สมบูรณ์) ของเขาได้ตีพิมพ์และกู้ชื่อเสียงของเขาคืนมาได้ ในชีวิตของแพราเซลซัสได้เข้าไปเกี่ยวข้องกับการกำเนิดนิกายลูเทอแรนและความคิดเห็นของเขาในเรื่องธรรมชาติจักรวาลก็มีความเข้าใจมากกว่าคำบรรยายในทางศาสนา
แพราเซลซัสเสียชีวิตเมื่อตอนอายุได้ 48 ปีตามธรรมชาติ ศพของเขาก็ได้รับการฝังที่ป่าช้าโบสถ์เซบาสเตียนในซาลซ์บูร์กตามปรารถนาของเขา และได้ย้ายมาไว้ในสุสานนอกชานโบสถ์ในปัจจุบัน หลังจากการตายของแพราเซลซัส ศาสตร์ความรู้ของเขาก็ได้เป็นที่รู้จักมากขึ้นและถูกนำไปใช้อย่างแพร่หลายโดยผู้ที่ต้องการล้มล้างการแพทย์แบบเก่า
ปรัชญา
แพราเซลซัสเชื่อในแนวคิดของชาวกรีกเรื่องธาตุทั้งสี่ แต่เขาก็ได้เสนอแนวคิดเพิ่มเติมในอีกระดับหนึ่งว่า จักรวาลได้ถูกสร้างขึ้นจาก tria prima ซึ่งประกอบด้วย ปรอท กำมะถัน และเกลือ ธาตุทั้งสามนี้ไม่ใช่ธาตุที่เรารู้จักในปัจจุบัน แต่เป็นหลักการกว้าง ๆ ที่ให้กับทุกวัตถุทั้งแก่นเนื้อภายในและรูปร่างภายนอก ปรอทเป็นตัวทำให้เกิดเปลี่ยนแปลงสถานะ (การหลอมเหลวและการระเหย) กำมะถันเป็นตัวเชื่อมระหว่างวัตถุและการเปลี่ยนแปลงสถานะ (การเผาไหม้) และเกลือเป็นตัวทำให้เกิดการแข็งตัว (การแข็งตัวและการควบแน่น) ยกตัวอย่างเช่น การเผาไม้จะได้ ควันเกิดจากปรอท ไฟเกิดจากกำมะถัน และขี้เถ้าเกิดจากเกลือ
แนวคิดนี้ก็ใช้นิยามกับเอกลักษณ์ของมนุษย์ได้เช่นกัน คือกำมะถันปรากฏเป็นจิตวิญญาณ (อารมณ์และความใคร่) เกลือแทนร่างกาย และปรอทเป็นตัวแทนความคิด (จินตนาการ การแยกแยะดีชั่ว และปัญญาระดับสูง) จากการทำความเข้าใจธรรมชาติของ tria prima ในเชิงเคมีทำให้แพทย์สามารถค้นพบวิธีการรักษาโรคติดต่อได้
การสนับสนุนทางการแพทย์
ผลจากแนวคิดเรื่องความสมดุลนี้ เปรียบมนุษย์ได้กับจักรวาลเล็ก ๆ ในจักรวาลใหญ่ ๆ ด้วยความรู้ภูมิปัญญาในสมัยนั้น ที่รู้จักดาวเคราะห์ 7 ดวง โลหะบนโลก 7 ชนิด และอวัยวะภายใน 7 อย่าง ด้วยความที่ 7 เป็นเลขพิเศษจึงแทนดาวเคราะห์ โลหะ และอวัยวะต่าง ๆ ตามตารางดังนี้
เชื้อโรคเกิดจากยาพิษจากดวงดาว แต่ยาพิษไม่จำเป็นต้องเป็นสิ่งที่เลวร้ายเสมอไป เพราะสารพิษบางตัวก็สามารถล้างพิษด้วยกันเองได้ ดังสุภาษิตที่ว่า สิ่งชั่วร้ายก็ทำลายกันเองได้ ด้วยเหตุนั้นจึงทำให้สารพิษเป็นผลดีในทางการแพทย์ เพราะทุกอย่างในจักรวาลมีความสัมพันธ์เกี่ยวโยงซึ่งกันและกัน สารที่เป็นประโยชน์ทางการแพทย์สามารถพบได้ในสมุนไพร และสารประกอบทางเคมี ความเห็นของแพราเซลซัสในเรื่องนี้ทำให้เขาถูกขับออกจากคริสตจักร ในฐานะผู้ที่ถามหาความแตกต่างระหว่างผู้สร้างและผู้ถูกสร้าง
เขาสรุปแนวความคิดของเขาว่า “คนจำนวนมากได้กล่าวถึงการเล่นแร่แปรธาตุว่าเราศึกษาเพื่อสร้างทองและเงินแต่สำหรับฉัน นั่นไม่ใช่เป้าหมายของการศึกษาเรื่องนี้เพราะเป้าหมายของฉันคือ การวิเคราะห์ฤทธิ์และคุณสมบัติในทางการแพทย์เท่านั้น”
ฮิปพอคราทีสได้หยิบยกเรื่องทฤษฏีที่ว่าอาการเจ็บป่วยนั้นเกิดจากความไม่สมดุลของของเหลวสี่อย่างในร่างกายอันได้แก่ เลือด เสมหะ น้ำดีดำ และน้ำดี แนวความคิดนี้ถูกนำไปต่อยอดโดยกาเลน ซึ่งมีอิทธิพลอย่างมากและถาวรต่อความเชื่อทางการแพทย์ จนกระทั่งช่วงกลางของทศวรรษที่ 185 การรักษาที่มีข้อโดดเด่นคือใช้อาหารเฉพาะที่จะช่วยในการช่วยชะล้างของเสียออกควบคู่กับการถ่ายเลือดออกเพื่อคืนความสมดุลให้กับของเหลวสี่ชนิดในร่างกาย ได้ถูกแพราเซลซัสเสนอแนวคิดใหม่ว่าอาการเจ็บป่วยในคนเรานั้นไม่ได้เกิดจากภายในแต่เกิดจากร่างกายถูกทำลายด้วยปัจจัยภายนอก
ผลงานชิ้นโบว์แดงของแพราเซลซัสคือการรักษาและแนวทางการป้องกันคนงานเหมืองจากเจ็บป่วยและอันตรายจากงานโลหะและเขายังเขียนหนังสือเรื่องร่างกายมนุษย์โต้แนวคิดของกาเลนอีกด้วย
แพราเซลซัสกับพิษวิทยา
แพราเซลซัสผู้ถูกขนานนามว่าเป็นบิดาแห่งวิชาพิษวิทยากล่าวไว้ว่า “สารทุกชนิดเป็นพิษและไม่มีสารใดที่ไม่เป็นพิษ ยาบางปริมาณเท่านั้นที่จะเป็นพิษ” หรือเรียกง่าย ๆ ว่า “ปริมาณยาทำให้เป็นพิษ” จากคำกล่าวข้างต้นสรุปได้ว่า สารที่พิจารณาว่ามีพิษมากถ้าใช้ในปริมาณน้อยก็จะปลอดภัย แต่ในทางกลับกันสารที่พิจารณาว่าไม่เป็นพิษถ้าใช้มากก็เกิดพิษได้เหมือนกัน
ฤดูพายุไต้ฝุ่นแปซิฟิก พ.ศ. 2522
'''ฤดูพายุไต้ฝุ่นแปซิฟิก พ.ศ. 2522''' เป็นฤดูกาลที่ไม่การกำหนดขอบเขตอย่างเป็นทางการ โดยดำเนินอยู่ภายในปี พ.ศ. 2522 แต่พายุหมุนเขตร้อนส่วนใหญ่มีแนวโน้มก่อตัวขึ้นภายในมหาสมุทรแปซิฟิกตะวันตกเฉียงเหนือ ระหว่างเดือนมิถุนายนถึงเดือนตุลาคม วันเหล่านี้ถือเป็นธรรมเนียมในการกำหนดขอบเขตของแต่ละฤดูกาล เมื่อพายุหมุนเขตร้อนก่อตัวขึ้นภายในมหาสมุทรแปซิฟิกตะวันตกเฉียงเหนือ
กระดูกหมู
กระดูกหมู หรือในอาหารญี่ปุ่นเรียกว่า ทงกตสึ คือ กระดูกของหมู ส่วนใหญ่ใช้ สำหรับทำซุปเพื่อเป็นอาหารรับประทาน
ภาพรวม
กระดูกหมูเป็นส่วนที่เหลืออยู่หลังจากชำแหละเนื้อหมู เพื่อใช้เป็นส่วนประกอบอาหาร แต่ในประเทศจีนและญี่ปุ่นนำมาใช้เป็นส่วนผสมในซุป (ดาชิ) โดยใช้ใน อาหารจีน หรือทำเป็นน้ำซุปของราเม็ง เนื่องจากเดิมทีเป็นของเหลือใช้ที่ถูกทิ้ง จึงมีราคาถูก ปัจจุบันถูกนำมาใช้เป็นส่วนประกอบของอาหาร
เนื่องจากกระดูกอ่อนและไขกระดูกประกอบไปด้วยสารอาหารต่าง ๆ เช่น ฟอสฟอรัส เหล็ก แคลเซียม แมกนีเซียม ทองแดง สังกะสี แมงกานีส กรดอะมิโน กระดูกจึงถูกบดเป็นผงและใช้เป็นอาหารที่มีคุณค่าทางโภชนาการและอาหารสัตว์เลี้ยง
น้ำซุป
นำกระดูกหมูมาต้มเป็นเวลานานหรือภายใต้ความดันสูงและความร้อนสูง และส่วนประกอบอูมามิ ที่ได้จากไขกระดูกจะถูกใช้เป็นน้ำซุป มักใช้เรียกเป็นชื่อซุปเช่น "ซุปกระดูกหมู" (豚骨スープ)
นอกจากนี้กระดูกหมูยังใช้เป็นส่วนผสมในซุป (ดาชิ) ของราเม็งและใช้ใน โชยุราเม็ง มิโซราเม็ง และ ชิโอราเม็ง โดยนำมาผสมรวมกับทาเระ
ทงกตสึราเมงเป็นราเม็งประเภทหนึ่งที่ใช้ซุปกระดูกหมูเป็นส่วนประกอบหลัก และมักจะใส่โชยุด้วย ที่มีชื่อเสียงเป็นพิเศษคือราเม็งฮากาตะของเมืองฟุกุโอกะ จังหวัดฟุกุโอกะ ในเกาะคิวชู
หมู่เกาะจินเหมิน
หมู่เกาะจินเหมิน หรือ คีมอย, กิมหมึง (ฮกเกี้ยน: Kinmen) หมู่เกาะขนาดเล็กซึ่งในปัจจุบันได้ขึ้นอยู่ภายใต้การปกครองของสาธารณรัฐจีน (ไต้หวัน) ชื่อเกาะมีความหมายว่า ประตูทองคำ ตั้งอยู่ใกล้กับนครเซี่ยเหมิน ในมณฑลฝูเจี้ยนของสาธารณรัฐประชาชนจีน (จีนแผ่นดินใหญ่) ซึ่งห่างกันเพียง 6 กิโลเมตรเท่านั้น ปัจจุบันหมู่เกาะจินเหมินได้รับการพัฒนาให้เป็นเสมือนเมืองหน้าด่าน เพื่อต้อนรับนักท่องเที่ยวจากจีนแผ่นดินใหญ่ที่เดินทางไปท่องเที่ยวยังเกาะไต้หวัน จึงกลายเป็นสถานที่ท่องเที่ยวที่เชื่อมโยงกับนครเซี่ยเหมินได้อย่างรวดเร็ว
ประชากรศาสตร์
ประชากรส่วนมากที่อาศัยอยู่ดั้งเดิมบนเกาะจินเหมินเป็นชาวฮกเกี้ยน และใช้ภาษาหมิ่นหนาน (ฮกเกี้ยน) แต่เนื่องจากการแยกตัวออกมาจากการปกครองของสาธารณรัฐประชาชนจีน (จีนแผ่นดินใหญ่) พวกเขาจึงเรียกภาษาของพวกเขาว่า ภาษาจินเหมิน เพื่อให้เกิดความแตกต่างกับภาษาไต้หวันซึ่งใช้บนเกาะไต้หวัน ทั้งนี้ทั้งสองภาษาทั้งจินเหมินและไต้หวัน ก็สามารถใช้สื่อสารด้วยกันเข้าใจกันได้อย่างดี แต่ด้วยลักษณะภูมิประเทศของจินเหมินที่ห่างจากจีนแผ่นดินใหญ่ไม่มากนัก ทำให้มีผู้คนในเมืองอูชิวใช้ภาษาปู้เซียน ซึ่งมีความแตกต่างกับภาษาหมิ่นหนาน ที่ใช้กันโดยทั่วของประชากรในแถบหมู่เกาะจินเหมิน
ชาวจินเหมินมีความเชื่อเกี่ยวกับเทพเสือ และนิยมประดับประดาไว้ตามบ้าน โดยเชื่อว่าเทพองค์นี้จะดลบันดาลและปัดเป่าทุกขภัย และดูแลผืนน้ำเพื่อไม่ให้เกิดลมพายุ และศิลปกรรมของชาวจินเหมินนิยมตกแต่งให้สีสันฉูดฉาดลดลายสดใสสวยงาม
เศรษฐกิจ
ด้วยความที่หมู่เกาะจินเหมินมีความสะอาด เงียบสงบ และบรรยากาศดี ทำให้ในจินเหมินเองมีสินค้าท้องถิ่นที่มีชื่อเสียงอย่าง ข้าวฟ่าง, เหล้าข้าวฟ่าง, ขนมถั่วบด และมีดที่ทำมาจากแผ่นเหล็กหุ้มระเบิดในสงคราม 823 ในปี ค.ศ. 1958 ระหว่างเซี่ยเหมินกับจินเหมิน นอกจากนี้จินเหมินยังได้รับอานิสงส์จากการท่องเที่ยวระหว่างจีนแผ่นดินใหญ่กับเกาะไต้หวัน ทำให้นักท่องเที่ยวเดินทางผ่านจินเหลียน และได้รับการพัฒนาเป็นเมืองท่องเที่ยว
หลังจากการเริ่มนโยบายเกี่ยวกับการคมนาคมระหว่างจีนแผ่นดินใหญ่กับเกาะไต้หวัน ทำให้จินเหมินเริ่มมีความสำคัญในการเป็นหนึ่งเมืองนำร่องในการเป็นช่องทางการเดินเรือตามนโยบาย 3 ตัวเชื่อมย่อย (Mini Three Links) ซึ่งส่งผลให้จินเหมินกลายเป็นแหล่งท่องเที่ยวที่เชื่อมโยงกับเซี่ยเหมินในระยะเวลาอันรวดเร็ว ในเขตเสียงอัน (翔安区) ของเซี่ยเหมินยังมีเกาะต้าเติง (大嶝岛) ซึ่งเป็นเขตตลาดสินค้าปลอดภาษี (Duty free market) มีชื่อว่า ตลาดค้าขายสินค้าขนาดเล็กไต้หวัน (对台小额贸易市场) เป็นตลาดที่มีจุดเด่นเนื่องจากเป็นสถานที่ซื้อขายสินค้านำเข้าจากเกาะจินเหมินและเกาะไต้หวันที่ปลอดภาษีนำเข้าและภาษีมูลค่าเพิ่ม แต่มีการจำกัดปริมาณยอดการซื้อ ตลาดแห่งนี้เปิดในปี ค.ศ. 1995 เป็นเขตปลอดภาษีที่ดึงดูดลูกค้าชาวจีนและต่างชาติเป็นจำนวนมาก เป็นช่องทางสำคัญด้านการค้าระหว่างช่องแคบไต้หวัน ซึ่งจากสถิติศุลกากรนครเซี่ยเหมินระบุว่า ในเดือนมกราคม-สิงหาคม ค.ศ. 2008 ตลาดแห่งนี้ได้รองรับสินค้านำเข้าจากไต้หวันกว่า 8,277 ตัน หรือคิดเป็นมูลค่ารวมกว่า 8 ล้านดอลลาร์สหรัฐ
พิชาญ พิบูลย์วัฒนวงษ์
นายพิชาญ พิบูลย์วัฒนวงษ์ (23 กรกฎาคม พ.ศ. 2485 -) อดีตสมาชิกสภาผู้แทนราษฎรจังหวัดหนองบัวลำภู และ อดีตสมาชิกสภาผู้แทนราษฎรแบบบัญชีรายชื่อ รวม 2 สมัย
ประวัติ
พิชาญ พิบูลย์วัฒนวงษ์ เกิดเมื่อวันที่ 23 กรกฎาคม พ.ศ. 2485 สำเร็จการศึกษาระดับปริญญาตรี จาก คณะรัฐศาสตร์ จุฬาลงกรณ์มหาวิทยาลัย
งานการเมือง
พิชาญ ได้รับเลือกตั้งเป็นสมาชิกสภาผู้แทนราษฎรครั้งแรก ด้วยการเป็นสมาชิกสภาผู้แทนราษฎรจังหวัดหนองบัวลำภู เมื่อ พ.ศ. 2539 สังกัดพรรคความหวังใหม่ ก่อนที่จะได้รับเลือกตั้งให้เป็นสมาชิกสภาผู้แทนราษฎรแบบบัญชีรายชื่อ สังกัดพรรคไทยรักไทย เมื่อ พ.ศ. 2544 และได้รับเลือกตั้งรวม 2 สมัย
สมาชิกสภาผู้แทนราษฎร
พิชาญ พิบูลย์วัฒนวงษ์ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
พระเจ้าฮารัลด์ที่ 3 แห่งเดนมาร์ก
พระเจ้าฮารัลด์ที่ 3 แห่งเดนมาร์ก (Harald the Whetstone หรือ "ฮารัลด์ หินลับมีด" Harald Hen; ราว ค.ศ. 1040 - 17 เมษายน ค.ศ. 1080) ทรงเป็นพระมหากษัตริย์แห่งเดนมาร์กตั้งแต่ค.ศ. 1076 ถึง ค.ศ. 1080 กษัตริย์ฮารัลด์ที่ 3 เป็นพระโอรสนอกสมรสในพระเจ้าสเวนที่ 2 แห่งเดนมาร์ก และทรงชิงมงกุฎกับพระอนุชาบางพระองค์ พระองค์เป็นกษัตริยืที่สร้างความสงบสุขและริเริ่มการปฏิรูปหลายอย่าง พระองค์อภิเษกสมรสกับมาร์กาเรธา ฮัสยอร์นสแด็ทเทอร์ ผู้เป็นพระญาติ แต่ไม่มีทายาท และราชบัลลังก์ถูกส่งผ่านไปยังพระเจ้าคนุตที่ 4 แห่งเดนมาร์ก พระอนุชา ต่อมาพระอนุชาต่างมารดา 4 พระองค์ได้ครองราชบัลลังก์เดนมาร์ก
พระราชประวัติ
เจ้าชายฮารัลด์ประสูติราวปีค.ศ. 1040 เป็นพระราชโอรสในพระเจ้าสเวนที่ 2 แห่งเดนมาร์ก พระองค์ทรงร่วมกับพระราชบิดาในการบุกปล้นสะดมอังกฤษในปีค.ศ. 1069 ร่วมกับสมเด็จอา คือ ยาร์ลอัสบ์ยอร์น และพระอนุชาคือ เจ้าชายคนุต หลังจากพระราชบิดาเสด็จสวรรคตในปีค.ศ. 1076 เจ้าชายฮารัลด์ได้ถูกเลือกให้เป็นพระมหากษัตริย์หลังจากแข่งขันกับเจ้าชายคนุต พระอนุชา ในการประชุมสภาขุนนางที่อีซือเรอใกล้โอดเชอร์เรด เพื่อให้ได้รับการเลือกตั้ง พระองค์ทรงให้สัตย์สาบานที่ถูกเรียกว่า "กฎหมายของฮารัลด์" โดยทรงประกาศเจตจำนงในการรักษาหลักนิติธรรมให้ยังคงอยู่ ในรัชกาลของพระองค์ กษัตริย์ฮารัลด์ที่ 3 เผชิญกับการต่อต้านจากเหล่าพระอนุชาทั้งหลาย โดยเฉพาะเจ้าชายคนุตต่อต้านมากที่สุด ซึ่งได้รับการสนับสนุนจากพระเจ้าโอลาฟที่ 3 แห่งนอร์เวย์ สมเด็จพระสันตะปาปาเกรกอรีที่ 7 ทรงเข้ามาเจรจาไกล่เกลี่ย โดยทรงขอให้กษัตริย์โอลาฟแห่งนอร์เวย์ไม่ให้เลือกข้าง และทรงขอให้กษัตริย์ฮารัลด์แบ่งสรรอำนาจให้แก่เหล่าพระอนุชา
กษัตริย์ฮารัลด์ต้องทรงพึ่งพาเหล่าขุนนางที่มีอิทธิพลในเดนมาร์กที่ช่วยเลือกตั้งให้พระองค์เป็นกษัตริย์ และทรงแทบไม่ได้ต่อต้านพวกเขาเลย ผลที่ได้คือ พระองค์ไม่ต้องรับมือกับสงครามขนาดใหญ่ และทรงใช้ช่วงสงบศึกในการพัฒนาในทางอื่น พระองค์เป็นที่รู้จักจากการยกระดับและทำให้สกุลเงินตราเป็นมาตรฐาน และทรงก่อตั้งโรงกษาปณ์ที่รีเบ วีบอร์ก ลุนด์ และชเลสวิช พระองค์ริเริ่มให้สาธารณชนได้ใช้ประโยชน์จากป่าหลวงของราชวงศ์ กษัตริย์ฮารัลด์ยังทรงเปลี่ยนแปลงธรรมเนียมกฏหมายของเดนมาร์ก จากการพิจารณาคดีด้วยการต่อสู้มาเป็น ยาร์นเบือร์ดหรือ การพิจารณาคดีโดยใช้วิธีทรมานด้วยการถือแท่งเหล็กร้อนจนเหล็กแดง และทรงใช้ระบบที่นำมาจากอังกฤษคือ ให้บุรุษผู้ทรงเกียรติให้สัตย์สาบานในนามของคู่กรณีระหว่างการพิจารณาคดี ว่ากันว่า พระองค์ยังคงดำเนินตามนโยบายของกษัตริย์สเวนที่ 2 ในการขอให้สมเด็จพระสันตะปาปาทรงประทานมุขมณฑลในเดนมาร์ก แต่ไม่ประสบความสำเร็จ
กษัตริย์ฮารัลด์ที่ 3 เสด็จสวรรคตในวันที่ 17 เมษายน ค.ศ. 1080 พระบรมศพถูกฝังที่โบสถ์ดาลบีในสคาเนีย ผู้สืบบัลลังก์พระองค์ต่อมาคือ กษัตริย์คนุตที่ 4 พระอนุชา
พระราชมรดก
แซ็กโซ แกรมมาติคัส ดูหมิ่นกษัตริย์ฮารัลด์ว่าทรงเป็นกษัตริย์ที่อ่อนแอและไม่มีประสิทธิภาพ ทรงยอมจำนนต่อเจตจำนงของสามัญชน ในขณะที่ อาลินอธแห่งแคนเทอร์เบอรี ได้บรรยายถึงพระองค์ว่าเป็น "ผู้บัญญัติกฎหมายอันเป็นที่รักของประชาชน" พระองค์ยังทรงถูกบรรยายว่าเป็นผู้ที่ปล่อยให้คนอื่นควบคุมการกระทำของพระองค์ ด้วยทรงมีพระอารมณ์ที่ไม่รุนแรง ซึ่งอาจเป็นการบรรยายพระสมัญญาของพระองค์ว่า "หินลับมีด" (ภาษาเดนมาร์ก เรียกพระองค์ว่า ฮารัลด์ เฮ็น) ในหลักฐานบางแหล่งเรียกพระองค์ว่า "ฮารัลด์ ผู้อ่อนโยน"
การปฏิรูปกฏหมายของกษัตริย์ฮารัลด์ไม่ประสบผลสำเร็จอย่างเต็มที่ และมาสำเร็จในรัชสมัยพระเจ้าวัลเดมาร์ที่ 2 แห่งเดนมาร์ก ในคริสต์ศตวรรษที่ 13 แม้แต่ประวัติศาสตร์การปฏิรูปเงินตราของพระองค์ก็ยังคงถูกตั้งคำถาม
อ้างอิง
1080
ทรานส์ฟอร์มเมอร์ส ไพรม์
ทรานส์ฟอร์มเมอร์ส ไพร์ม (Transformers : Prime) หรือในชื่อเรื่องภาษาไทยอย่างเป็นทางการว่า สงครามจักรกลพิฆาต เป็นการ์ตูนชุดจบในตอนที่สร้างจากเค้าโครงเรื่องโดย ฮาสโบร ออกอากาศทางช่องการ์ตูนเน็ตเวิร์ก สหรัฐอเมริกา สร้างโดย ฮาสโบร สตูดิโอ และ ดาร์บี้ ป๊อป โปรดักชั่นส์ จัดทำแอนิเมชันโดย โพลีกอน พิคเจอร์ส ประพันธ์ดนตรีประกอบโดย ไบรอัน ไทเลอร์, แมทธิว มาร์จสัน และกำกับเสียงโดย ซูซาน บลู เริ่มออกอากาศตอนแรกเมื่อวันที่ 26 พฤศจิกายน พ.ศ. 2553 และออกอากาศตอนจบไปเมื่อวันที่ 26 มิถุนายน พ.ศ. 2556
ภายหลังจากที่การ์ตูนเน็ตเวิร์กได้ออกอากาศตอนจบของฤดูกาลที่ 3 ไปไม่นานนัก ในวันที่ 4 ตุลาคม พ.ศ. 2556 ก็ได้มีการออกอากาศการ์ตูนทรานส์ฟอร์มเมอร์ส ไพร์ม ตอนพิเศษ โดยสร้างขึ้นในรูปแบบภาพยนตร์ความยาวประมาณ 1 ชั่วโมง โดยใช้ชื่อเรื่องว่า ทรานส์ฟอร์มเมอร์ส ไพร์ม : อภิมหาสงครามจักรกลล้างเผ่าพันธุ์ ฟื้นชีพกองทัพพรีเดคอนส์ (Transformers Prime : Beast Hunters - Predacons Rising) ซึ่งถือเป็นบทสรุปของการ์ตูนทรานส์ฟอร์มเมอร์สภาคนี้
ในประเทศไทย โมเดิร์นไนน์ทีวี ได้นำการ์ตูนชุด ทรานส์ฟอร์มเมอร์ส ไพร์ม ทั้งสามฤดูกาล (ยกเว้นตอนจบที่เป็นภาพยนตร์ความยาว 1 ชั่วโมง) มาออกอากาศในช่วงของ เอ็มคอต คิดส์ เริ่มตอนแรกวันที่ 6 กรกฎาคม พ.ศ. 2558 และออกอากาศตอนจบเมื่อวันที่ 21 มีนาคม พ.ศ. 2559 ภายหลังได้มีการออกอากาศซ้ำอีกครั้งทางช่อง เอ็มคอตแฟมมิลี
ฤดูกาลที่ 1
เนื้อเรื่องในฤดูกาลที่ 1 จะกล่าวถึงช่วงเวลาที่โลกมนุษย์อยู่ในสภาวะปกติมานานเป็นเวลาสามปี จนกระทั่งวันหนึ่ง คลิฟฟ์จัมเปอร์ หุ่นยนต์ฝ่ายออโต้บอท พลาดท่าถูก สตาร์สครีม ฆ่าตาย สงครามครั้งใหม่ที่เริ่มก่อตัวนั้นก็เป็นเหตุให้มีวัยรุ่นทั้งสามคนเข้ามาเกี่ยวข้องกับออโต้บอทโดยไม่ได้ตั้งใจ อาทิ แจ็ค ดาร์บี้ หนุ่มน้อยวัย 16 ผู้มีนิสัยเคร่งขรึมอยู่ตลอดเวลา, มิโกะ นาคาได สาวจอมแก่น และ ราฟาเอล เอสกิวัล หรือ ราฟ เอสกิวัล เด็กน้อยวัย 12 ปีซึ่งมีความสามารถพิเศษด้านการแฮ็คระบบคอมพิวเตอร์ได้ ขณะเดียวกัน เมกะทรอน ได้กลับออกมาจากดินแดนอีกมิติหนึ่ง เพื่อหาทางล้างแค้น ออพติมัส ไพรม์ และเหล่าออโต้บอท ด้วยการคิดค้นและดัดแปลงพลังงาน อีเนอร์จอนด้านมืด (Dark Energon) แต่ภายหลังเมกะทรอนต้องจบชีวิตอันเนื่องมาจากสะพานเชื่อมอวกาศเกิดระเบิด หากแต่เหตุสุดวิสัยมักเกิดขึ้นได้ทุกเวลาเมื่อเมกะทรอนฟื้นคืนชีพขึ้นมาด้วยพลังงานด้านมืดที่เขาคอยคิดค้นนี่เอง อีกด้านหนึ่ง มีองค์กรลับองค์กรหนึ่งนามว่า เม็ก (MECH) มีหัวหน้านามว่า ไซลาส เขาคิดการใหญ่หวังจะสร้างกองทัพหุ่นยนต์ และทั้งฝ่ายออโต้บอทส์และดีเซปติคอนเองก็เคยตกเป็นเหยื่อขององค์กรนี้ ในช่วงท้ายฤดูกาล ยูนิครอน ได้คืนชีพขึ้นมาตามกฎของธรรมชาติและคิดจะทำลายล้างทุกสรรพสิ่ง ทำให้เหล่าออโต้บอทและเมกะทรอนต้องร่วมมือกันชั่วคราวเพื่อกำจัดยูนิครอน แต่ไม่มีอาวุธใด ๆ ที่จะสามารถโค่นยูนิครอนได้ ออพติมัสจึงจำต้องสละแมททริกซ์แห่งจิตผู้นำ (Matrix of Leadership) เพื่อทำลายยูนิครอนจนสำเร็จ แต่ผลจากการใช้พลังนี้ก็ทำให้ออพติมัสสูญเสียความทรงจำในปัจจุบัน เหลือเพียงความทรงจำในอดีต นั่นคือ ตอนที่ออพติมัสยังเป็นเพียงหุ่นยนต์ระดับแรงงาน ชื่อ โอไรออน แพคส์
การออกอากาศ
ในฤดูกาลที่ 1 เริ่มออกอากาศในประเทศสหรัฐอเมริกาเป็นประเทศแรก เริ่มตอนแรกวันที่ 26 พฤศจิกายน พ.ศ. 2553 จบวันที่ 15 ตุลาคม พ.ศ. 2554 จำนวนตอนในฤดูกาลที่ 1 มี 26 ตอน
ฤดูกาลที่ 2
ในฤดูกาลนี้จะกล่าวถึงเรื่องราวในระหว่างที่ออพติมัสความจำเสื่อม แต่สุดท้าย อาร์ซีและแจ็ค ดาร์บี้ ไปนำเอากุญแจ เวกเตอร์ ซิกมาร์ มาฟื้นฟูความทรงจำในยุคปัจจุบันออพติมัสให้กลับมาได้สำเร็จ ฝ่ายองค์กรเม็กและไซลาสก็ยังไม่ยอมเลิกรา หาทางกำจัดเหล่าหุ่นยนต์จนสุดกำลังแต่สุดท้ายไซลาสก็ทำไม่สำเร็จ ในช่วงกลางเรื่องถึงท้ายเรื่องจะเป็นเรื่องราวของการตามหาอาวุธพิเศษที่ อัลฟาไทรออน ทิ้งไว้ในโลกมนุษย์ โดยอาวุธเหล่านั้นมีชื่อว่า ไออาคอน (Iacon) แต่สุดท้าย เมกะทรอนจับสัญญาณฐานทัพของออพติมัส ไพรม์ ได้ จึงเข้าตีฐานทัพของออโต้บอทส์แตกพ่าย
ฤดูกาลที่ 3
หลังจากฐานทัพถูกตีแตก เหล่าออโต้บอททั้งหมดทั้งมวลจึงกระจายไปตามสถานที่ต่าง ๆ จนกลับมารวมตัวกันอีกครั้ง และยังได้ อัลตราแม็กนัส รองผู้บัญชาการรายสำคัญ มาร่วมเสริมทัพอีกด้วย ในฤดูกาลนี้ ได้มีการปรับเปลี่ยนร่างกายของออพติมัส ไพรม์ ให้ยิ่งใหญ่และดีขึ้นกว่าเดิม อันเนื่องมาจากการสัมผัสกับค้อนขนาดยักษ์ที่สร้างโดย โซลัส ไพรม์ ในตอนจบของฤดูกาลนี้ เหล่าออโต้บอทส์เข้ายึดยานบินดีเซปติคอนส์ไว้ได้ ส่วนเมกะทรอนถูกบัมเบิลบีฆ่าตาย จนเมื่อเมกะทรอนได้คืนชีพอีกครั้ง เมกะทรอนก็พบว่าตัวเขาต้องกลายเป็นผู้ที่อยู่ใต้อำนาจของยูนิครอน จนเมกะทรอนสำนึกผิดและรู้ซึ้งว่าการถูกกดขี่อย่างเต็มรูปแบบนั้นเป็นอย่างไร เมื่อเขาออกจากร่างยูนิครอนได้ด้วยความช่วยเหลือของออพติมัส เมกะทรอนจึงตัดสินใจหนีออกไปอยู่ในดินแดนอื่นและไม่กลับมาราวีออโต้บอทส์อีก
การออกอากาศ
ในฤดูกาลที่ 3 ได้มีการขยายชื่อเรื่องออกไปจากเดิม โดยใช้ชื่อว่า ทรานส์ฟอร์มเมอร์ส ไพร์ม : บีสท์ ฮันเตอร์ส (Transformers Prime : Beast Hunters) โดยประเทศสิงคโปร์ ได้ออกอากาศเป็นประเทศแรก โดยเริ่มตอนแรกวันที่ 15 มีนาคม พ.ศ. 2556 ขณะที่สหรัฐอเมริกาเริ่มออกอากาศตอนแรกวันที่ 22 มีนาคม พ.ศ. 2556 จบวันที่ 4 ตุลาคม พ.ศ. 2556 จำนวนตอนในฤดูกาลที่ 3 มี 14 ตอน (รวมตอนที่เป็นภาพยนตร์ความยาว 1 ชั่วโมง อีก 1 ตอน)
รายนามนักพากย์ในทรานส์ฟอร์มเมอร์ส ไพร์ม
ต่อไปนี้จะเป็นรายนามนักพากย์ทั้งชาวไทยและชาวต่างประเทศที่ได้พากย์ตัวละครในการ์ตูนชุดนี้ ทั้งในฉบับการ์ตูนเน็ตเวิร์ก (ประเทศไทยและต่างประเทศ), ทีมพากย์เสียงไทย หรือ ทีไอจีเอ (TIGA) และ ทีมพากย์จากช่อง เอ็มคอตแฟมมิลี่ (MCOT Family)
แหล่งข้อมูลอื่น
ทรานส์ฟอร์มเมอร์ส ไพร์ม ใน TFwiki
ปลาฉลามพยาบาล
ปลาฉลามพยาบาล หรือ ปลาฉลามขี้เซา (nurse shark, sleepy shark) เป็นปลาฉลามชนิดหนึ่ง มีชื่อวิทยาศาสตร์ว่า Ginglymostoma cirratum อยู่ในวงศ์ Ginglymostomatidae เป็นเพียงชนิดเดียวเท่านั้นที่อยู่ในสกุล Ginglymostoma
โดยที่ชื่อวิทยาศาสตร์นั้นคำว่า Ginglymostoma หรือ Ginglymostomatidae มาจากภาษากรีกคำว่า γίγγλυμος (ginglymos) หมายถึง "บานพับ" หรือ "สายยู" และ στόμα (stoma) หมายถึง "ปาก" และคำว่า cirratum มาจากภาษากรีก หมายถึง "ขด" หรือ "ว่ายน้ำ"
จัดเป็นปลาฉลามในอันดับ Orectolobiformes หรือปลาฉลามหน้าดินขนาดใหญ่ มีลักษณะคล้ายกับปลาฉลามพยาบาลสีน้ำตาล (Nebrius ferrugineus) ที่พบได้ในทวีปเอเชียและแอฟริกา ซึ่งในอดีตได้สร้างความสับสนให้แก่แวดวงวิชาการมาแล้ว โดยปลาฉลามพยาบาลจะพบได้ตามแถบหมู่เกาะแคริบเบียน, แถบชายฝั่งของรัฐฟลอริดาตอนใต้และฟลอริดาคียส์, ชายฝั่งมหาสมุทรแอตแลนติกและแปซิฟิกของสหรัฐอเมริกา, ทะเลคอร์เตสไปจนถึงชายฝั่งเปรูในทวีปอเมริกาใต้
มีขากรรไกรที่แข็งแรง ในปากมีฟันที่แบนและงุ้มเข้าภายใน ใช้สำหรับงับอาหารซึ่งได้แก่ ปลาขนาดเล็กกว่าตามหน้าดินและสัตว์มีกระดองและมอลลัสคาต่าง ๆ รวมถึงหอยเม่นให้อยู่และกัดให้แตก โดยใช้อวัยวะที่คล้ายหนวดเป็นเครื่องนำทางและเป็นประสาทสัมผัส จะใช้วิธีการกินด้วยการดูดเข้าปาก มีครีบหางที่ยาวถึงร้อยละ 25 ของความยาวลำตัว ลำตัวเป็นสีเหลืองน้ำตาลจนถึงสีน้ำตาลเข้ม ขณะที่ยังเป็นปลาวัยอ่อนจะมีจุดเข้มเล็ก ๆ กระจายอยู่ทั่ว thumb|left|ขณะกินอาหาร เป็นปลาที่อาศัยและหากินตามพื้นน้ำในความลึกไม่เกิน 70 เมตร บางครั้งพบได้ใกล้ชายฝั่งหรือป่าชายเลน เนื่องจากเข้ามาหาอาหารกิน ใช้เวลาหากินในเวลากลางคืน และนอนหลับตามโพรงถ้ำหรือกองหินในเวลากลางวัน เป็นปลาที่มักจะอยู่นิ่ง ๆ ซึ่งบางครั้งอาจพบรวมตัวกันได้นับสิบตัว